<classify> Kwa mujibu wa Katibu Mkuu wa Chama cha Mpira wa Mikono Tanzania THA, Nicolas Mihayo, tayari timu saba zimethibitisha kushiriki kwenye michuano hiyo kwa ajili ya kuwania kombe hilo.Timu zilizothibitisha hadi sasa ni Magereza, Ngome, JKT, Mpwapwa, Dar Stars, Mbeya na Polisi Ruvuma. Mihayo alisema jana kuwa mashindano hayo yatashirikisha timu mbili za Zanzibar ambazo zimealikwa kwa ajili ya kuleta changamoto katika michezo hiyo, ikiwa ni mara ya kwanza kufanya hivyo.Tumealika timu ya Nyuki na JKU tukitegemea kuwa watatupa changamoto iwapo watakubali mwaliko wetu, ni timu ambazo zinacheza vizuri katika ligi ya mchezo huu kule Zanzibar, alisema.Alisema kutakuwa na zawadi za vikombe na fedha iwapo watafanikiwa kumpata mfadhili atakayewaunga mkono.Katibu huyo alisema wanategemea baada ya mashindano hayo watajipanga tena kwa ajili ya mengine ya muungano yatakayofanyika Aprili, mwaka huu Dar es Salaam.Mashindano hayo ya Muungano kwa mwaka jana yalifanyika Zanzibar na sasa ni zamu ya bara, ambapo kwa mujibu wa Mihayo, watatumia kuangalia wachezaji bora wa timu ya Taifa.  <topic>: MICHEZO 